ร้าน Tip's Bakehouse ตั้งอยู่ในซอยชิดลม เข้าไปประมาณ 350 เมตรก็จะเจอร้านอยู่ในซอยเล็กเกือบติดหัวมุมถนนค่ะ หาไม่ยาก

ภายในร้านตกแต่งสไตส์น่ารักดูอบอุ่น เหมือนเป็นห้องรับแขกในบ้านเลยค่ะ ดูสบายๆ เป็นกันเองดีค่ะ ด้านบนเป็นร้านขายเครื่องดนตรีมั้ยไม่แน่ใจค่ะ เห็นมีเครื่องดนตรีด้วย

เมนูของร้านมีทั้งอาหารคาว ของหวาน และเครื่องดื่ม ราคาก็ไม่แรงส์จัดโอเคเลยค่ะ เห็นเครื่องดื่มในป้ายร้านโชว์เป็น Mint Chocolate แก้วละ 75 บาท ดูน่าสนใจดีค่ะ ส่วนตัวชอบทานมินต์อยู่แล้ว เลยจัดมา 1 แก้ว พร้อมเค้ก Red Velvet สีแดงกำมะหยี่อีก  1 ชิ้น ราคาชิ้นละ 105 บาท 

- รสชาติของมินต์ชอกโกแลตเข้มข้นดีทั้งมินต์และชอกโกแลต กลิ่นไม่กลบกันดีค่ะ ไม่หวานจัด อร่อยกล่มกล่อมดีค่ะ สำหรับเครื่องดื่มแก้วนี้ ชอบค่ะ โดยเฉพาะกลิ่นมินต์ทำให้สดชื่นดีมากๆ เลยค่ะ

- เค้ก Red Velvet เนื้อเค้กค่อนข้างร่วนไปนิดแตกกระจายไม่เป็นชิ้นเลยค่ะ แต่รสชาติโอเคเลยค่ะไม่หวานจัดจนเลี่ยน ถ้าปรับตรงไม่ให้เนื้อเค้กร่วนจนเกินไปจะสมบูรณ์แบบเลยค่ะ ส่วนครีมชีสเข้มข้นดีค่ะรสชาติอมเปรี้ยวและมันๆ ดีค่ะ ไม่ค่อยเจอเค้ก Red Velvet ที่ออกรสชาติครีมชีสเปรี้ยวนำหวานมานานแล้วค่ะ ปกติเจอแต่กวานเลี่ยนตลอดเลย 

- Cheese Cake ชิ้นละ 105 บาท ชิ้นเล็กแต่เนื้อแน่นมากๆ ได้รสชาติชีสเด่นดีค่ะ กลมกล่อมหนึบๆ ดีเวลาเคี้ยว ทานคู่ชาหรือกาแฟร้อนเข้ากันได้ดีมากๆ เลยคร้า สำหรับชีสเค้กชิ่นนี้ 

ปล.ต้องขอบคุณคุณใบหม่อน สำหรับ e-Voucher ร้าน Tip's Bakehouse ใบนี้คร้า ????????????????